钦定古今图书集成/明伦汇编/官常典/第062卷 > 东海定王霖
## 钦定古今图书集成/明伦汇编/官常典/第062卷 > 东海定王霖

按《三国魏志》本传：“仇昭仪生东海定王霖。黄初三年，
立为河东王。六年，改封馆陶县。明帝即位，以先帝遗
意，爱宠霖异于诸国。而霖性麤暴，闺门之内，婢妾之
间，多所残害。太和六年，改封东海。嘉平元年薨。子启
嗣。景初、正元、景元中，累增邑，并前六千二百户。”高贵
乡公髦，霖之子也，入继大宗。